เรื่องร้องเรียน (ถนน,เสียงรบกวน,ทางเท้า) วันที่ 2023-01-22 01:50:23 — แขวงสี่พระยา เขตบางรัก กรุงเทพมหานคร
ผมทั้งดูคลิปและอ่านข่าวการชี้แจงแล้ว https://www.matichon.co.th/local/quality-life/news_3782559  เข้าใจปัญหาและการทำงานของเจ้าหน้าที่ครับ 

แต่มีเรื่องระหว่างบรรทัดคือเรื่องรถยนต์  กรณีนี้รถยนต์ไม่ได้เกี่ยวอะไรด้วย  แต่การที่เกิดกรณีทะเลาะกันบนทางเท้านี้  มันสะท้อนปัญหาการจัดสรรทรัพยากรให้กับคน

กรุงเทพมีถนนให้รถวิ่งหลายเลน  โดยที่ไม่มีใครกล้าเข้าไปชี้ว่าถนนรุกล้ำทางเท้าจนทางเดินเหลือแคบนิดเดียว  ทั้งๆ ที่ทางเท้ากว้างแค่หนึ่งเมตรมันรองรับคนได้มากกว่าพื้นที่ถนนไม่รู้กี่เท่า

คุณทำตามกฎหมาย  และไปไล่บี้คนที่มาใช้ทางเท้าเพื่อทำมาหากิน  ซึ่งมันก็ถูกถ้าอ้างกฎระเบียบ

แต่มันเป็นตลกร้ายของสังคมที่คนเล็กคนน้อยโดนไล่บี้ตลอดเวลา  โดยที่พวกคุณไม่กล้าทำอะไรกับคนที่เสียงดังกว่าอย่างคนใช้รถยนต์ที่ปล่อยมลพิษวันนึงไม่รู้กี่มากน้อยเมื่อเทียบกับคนเดินเท้าและแม่ค้าข้างถนน

ผมพนันได้เลยว่าคุณไม่กล้าทำอะไรกับคนขับรถเพราะเค้าจะถามคุณกลับว่า  "ถ้าให้เลิกใช้รถ  ไหนล่ะการขนส่งมวลชนที่ดีมีประสิทธิภาพ  ทั่วถึงและราคาประหยัด"  คุณจะตอบคำถามนี้ไม่ได้  เพราะคุณไม่มีอำนาจไปจัดการ  หรือไม่มันก็ยากสำหรับคุณเกินไป

สิ่งที่เห็นจึงกลายเป็นการใช้อำนาจที่ได้เปรียบไปไล้บี้คนที่เสียเปรียบมากที่สุดคือคนทำมาหากินตัวเล็กๆ  ถามว่าทำไม  มันง่ายใช่ไหมล่ะครับ  ใครๆ ก็อยากทำอะไรง่ายๆ ไม่ซับซ้อนกันทั้งนั้น  

สู้กับคนตัวเล็ก  ง่ายกว่าคนตัวใหญ่หลายเท่า